
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1063 

2 Σεπτεμβρίου 1993 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ως Ζώνης Αστικού Αναδασμού (Ζ.Α.Α.) της 
πολεοδομικής ενότητας 13 του Δήμου Γλυφάδας (Ν. 
Αττικής), έγκριση της πολεοδομικής μελέτης αυτής και 
τροποποίηση του εγκεκριμένου ρυμοτομικού σχεδίου 
του ίδιου Δήμου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 10 (παρ. 1) του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το 
άρθρο 7 συμπληρώθηκε με την παρ. 1 του άρθρου 1 2 του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδος (ΟΚΧΕ) και άλλες σχετικές διατά¬ 
ξεις» (Α' 141). 

2. Τις διατάξεις των άρθρων 18 (παρ. 2), 19 και 20 του 
Π. Δ/τος 93/1987 «Αναμόρφωση και ενοποίηση της νομο¬ 
θεσίας για τους οικοδομικούς συνεταιρισμούς, τρόπος ορ¬ 
γάνωσης διοίκησης και λειτουργίας αυτών και πολεοδό¬ 
μηση εκτάσεων οικοδομικών συνεταιρισμών και οικοδομι¬ 
κών οργανισμών» (Α' 52) όπως αυτό τροποποιήθηκε με το 
άρθρο 1 παρ. 3του Π. Δ/τος 448/1991 «Τροποποίηση και 
συμπλήρωση του Π. Δ/τος 93/1987 «Αναμόρφωσηκαι 
ενοποίηση της νομοθεσίας για τους οικοδομικούς συνε¬ 
ταιρισμούς, τρόπος οργάνωσης, διοίκησης και λειτουργίας 
αυτών και πολεοδόμηση εκτάσεων οικοδομικών συνεται¬ 
ρισμών και οικοδομικών οργανισμών (Α' 165). 

3. Τις διατάξεις του άρθρου 3 του Ν. Δ/τος 17.7.1923 
«περί σχεδίων πόλεων κ.λπ.) Α' 228) όπως μεταγενέστερα 
τροποποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας «ΟΚΧΕ» και άλλες σχετικές διατά¬ 
ξεις» (Α' 141) και το άρθρο 1 (παρ. 3, 4) του Ν. 1772/88 
«Τροποποίηση διατάξεων του Ν. 1577/85 ΓΟΚ» και άλλες 
σχετικές διατάξεις» (Α' 91). 

5. Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 


6. Την Υ. 1958/22.12.1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γ εώργιο Βουλγαράκη» (Α' 
744). 

7. Την 51031/3107/1989 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση 
Γενικού Πολεοδομικού Σχεδίου (Γ.Π.Σ.) του Δήμου Γλυ¬ 
φάδας (Ν. Αττικής) (Δ' 474), όπως τροποποιήθηκε με την 
81495/4269/10.7.91 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Τροποποίηση 
του Γενικού Πολεοδομικού Σχεδίου του Δήμου Γλυφά¬ 
δας» (Ν. Αττικής) (Δ' 768) και την 95271/6989/1992 (Δ' 
1302). 

8. Την 53586/6312/14.7.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Έγκριση προδιαγραφών πολεοδόμησης 
εκτάσεων που ανήκουν σε οικοδομικούς συνεταιρισμούς 
και οικοδομικούς οργανισμούς» (Β’ 534). 

9. Την 5494/26.2.93 συμβολαιογραφική πράξη παρα¬ 
χώρησης και μεταβίβασης των κοινοχρήστων - κοινωφε¬ 
λών χώρων προς το Δήμο Γλυφάδας (Ν. Αττικής). 

10. Τις 283/1992, 288/92 και 335/1992 γνωμοδοτή¬ 
σεις του Δημοτικού Συμβουλίου Γλυφάδας. 

11. Την 1/πρακ. 6/4.2.93 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Διαμερί¬ 
σματος Πειραιά. 

12. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις διατάξεις αυτού του 
διατάγματος δεν προκαλείται δαπάνη σε βάρος του κρατι¬ 
κού προϋπολογισμού και του οικείου Δήμου. 

13. Την 405/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Καθορίζεται ως ζώνη Αστικού Αναδασμού (Ζ.Α.Α.) η πο- 
λεοδομική ενότητα 13 του Δήμου Γλυφάδας (Ν. Αττικής), 
όπως φαίνεται να περικλείεται με την ένδειξη Ζ.Α.Α. στα 
σχετικά τρία (3) πρωτότυπα διαγράματα σε κλίμακα 
1:1000 που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών με τη 78507/1993 

πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Αρθρο 2 

Εγκρίνεται: 

α) Η πολεοδομική μελέτη της Ζώνης Αστικού Αναδα¬ 
σμού (Ζ.Α.Α.) της πολεοδομικής ενότητας 13 του Δήμου 
Γλυφάδας (Ν. Αττικής), που καθορίζεται με το άρθρο 1 
του παρόντος διατάγματος, εκτάσεως του Αστικού Οικο¬ 
δομικού Συνεταιρισμού Καφεπωλών ΣΥΝ Π.Ε. «Άγιος Γε¬ 
ώργιος» με τον καθορισμό Οικοδομήσιμων χώρων, οδών, 
πεζοδρόμων, κοινοχρήστων χώρων, χώρου πολιτιστικού 
κέντρου, παιδικής χαράς, χώρου πλατείας και 
β) η τροποποίηση του εγκεγκριμένου ρυμοτομικού σχε¬ 
δίου στα όρια σύνδεσης με την κατάργηση οικοδομικών 
και ρυμοτομικών γραμμών όπως οι ρυθμίσεις αυτές (παρ. 
α και β) φαίνονται στα Ιδια διαγράμματα του άρθρου 1 του 
παρόντος. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός Κανονισμός της περιοχής της οποίας το 
πολεοδομικό σχέδιο εγκρίνεται με το άρθρο 2 του παρό¬ 
ντος. 

Άρθρο 4 

Στους οικοδομήσιμους χώρους της παραπάνω περιο¬ 
χής, επιτρέπεται η χρήση αμιγούς κατοικίας, όπως προσ¬ 
διορίζεται με το άρθρο 2 του από 23.2.1987 Π. Δ/τος (Δ' 

166) με εξαίρεση τους ξενώνες. 

Άρθρο 5 

α. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας εγκρίνεται το πο¬ 
λεοδομικό σχέδιο με την παρ. α του άρθρου 2 επιβάλλεται 
προκήπιο πλάτους τεσσάρων (4) μέτρων. 

β. Στην περιοχή της οποίας τροποποιείται το σχέδιο με 
την παρ. β του άρθρου 2 επιβάλλεται προκήπιο πλάτους 
τεσσάρων (4) μέτρων όπως φαίνεται στα ίδια διαγράμματα 
του άρθρου 2 του παρόντος. 

Άρθρο 6 

Α. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων ορί¬ 
ζονται ως εξής: 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τριακόσια πενήντα (350) τ. μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφανείας τους. 

3. Συντελεστής δόμησης: έξι (0,6) δέκατα με μέγιστη 


συνολική εκμεταλλεύσιμη επιφάνεια διακόσια σαράντα 
(240) τ.μ. ανά μερίδα. 

4. Μέγιστο επιτρεπόμενο ύψος των κτιρίων: επτά μέτρα 
και πενήντα εκατοστά (7,50) μετρούμενο από το πέριξ 
φυσικό έδαφος. 

Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή κεραμοσκεπούς στέγης μεγί¬ 
στου ύψους ενός μέτρου και πενήντα εκατοστά (1,50). 

Β. Οι όροι και περιορισμοί δόμησης του χώρου πολιτιστι¬ 
κού κτιρίου που καθορίζεται με το άρθρο 2 του παρόντος 
ορίζονται ως εξής: 

1. Μέγιστο ποσοστό κάλυψης: σαράντα τοις εκατό 
(40%) της επιφανείας τους. 

2. Συντελεστής δόμησης: τρία δέκατα (0,3). 

3. Μέγιστο επιτρεπόμενο ύψος των κτιρίων: εννέα (9) 
μέτρα και μέγιστος αριθμός ορόφων δύο (2). 

4. Ελάχιστες αποστάσεις των κτιρίων από τις ρυμοτομι¬ 
κές γραμμές δέκα (10) μέτρα. 

Γ. Επιπλέον των ανωτέρω επιβάλλονται οι παρακάτω 
μορφολογικοί περιορισμοί: 

α. Απαγορεύεται η ανέγερση κτιρίων επί υποστηλωμά- 
των (ΡΙΙ.ΟΤΙ8). 

β. Επιτρέπεται η κατασκευή ενός μόνο υπογείου βοη¬ 
θητικού χώρου ή χώρου στάθμευσης. 

γ. Επιβάλλεται έλεγχος από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ) των αρχιτεκτονι¬ 
κών και των μελετών διαμόρφωσης των ακαλύπτων χώ¬ 
ρων. 

δ. Για την έκδοση οικοδομικών αδειών επιβάλλεται να 
υποβληθούν στην αρμόδια πολεοδομική υπηρεσία τοπο- 
γραφικά διαγράμματα με τις υψομετρικές καμπύλες. 

ε. Απαγορεύεται η εφαρμογή των διατάξεων του Ν. 
880/1979 «περί καθορισμού ανωτάτου ορίου συντελεστή 
δομήσεως κ.λπ.» (Α' 58) στην περιοχή του Οικοδομικού 
Συνεταιρισμού. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσες. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

1 Ιδιορς^ηοΙας Ιυν/αμού ' 
> ΠολβοΛ*μικής ενότητας 


Κροτεί νΟμεν^» Ρυμοτομική Γ ραμμή 
Προτεινόμανη Οικοδομική Γραμμή 


1650*/ 1·2> 

ϊ.ηοοετοΊβ το τ. 


ηΟΛβΟΛΟΜίΚΜ ΜΒΛΒΤΜ βΛΤΑβΜΧ^ΙΤΙβΒίΜΤ** 

ΙΔΙΟΚΤΗΧΙΑΧ ΤΟΥ Ο»Κ. ΧΥΝ/ΙΜΟΥ ’ΛΓ ΓββΡΠΟΓ 


ΑΙ ΑΝΟΜΗ ΠΙΝΑΚΙΑΟΝ 


Γ β. ΤΙΒΚΟΥΡΑΙ 
& Χυνκργοος 


ΟΜΑΑΑ ΜΒΛΙΤΗΚ: 

ΤΐεκΟΥΡΑΣ. ΓΕβΡΓΙΟι: 
Πολεοόομος Χωροτάκτης 

ΘΕΟΔΟΙΗΓ ΝΙΚΟΛΑΟ! 
Αρχιτεχτων Μηχανικός 

ΤΖΟΥΤΣ0Υ ΧΡΙΣΤΙΝΑ 
Αρχιτεχτων Πολεοθομος 


ΡΥΜΟΤ ΟΜΙΚΟ'ΣΧΕΔΙΟ 

